বিয়ে মানেই স্ত্রীর মালিকানা পাওয়া যায় না: এলাহাবাদ হাইকোর্ট

এলাহাবাদ: স্ত্রীর সঙ্গে ঘনিষ্ঠ ছবি ফেসবুকে আপলোড (Upload to Facebook)। বিয়ের দৌলতে স্ত্রী’র মালিকানা লাভ হয় না, অভিমত জানিয়ে অভিযুক্ত স্বামীর প্রতি তীব্র অসন্তোষ প্রকাশ এলাহাবাদ হাইকোর্টের (Allahabad High Court) । আদালত তার অভিমতে জানায়, বৈবাহিক সম্পর্কের পবিত্রতা ভঙ্গ করেছেন স্বামী।

স্বামীর প্রতি যে বিশ্বাস ও আস্থা জ্ঞাপন করেছেন স্ত্রী, বিশেষত নিজেদের আপন সম্পর্কের পরিপ্রেক্ষিতে, তা রক্ষিত হয়নি। দু’জনের গোপন সম্পর্ক এভাবে সর্বসমক্ষে প্রকাশ করায় হওয়া অভিযোগ খারিজ করতে নারাজ বিচারপতি বিনোদ দিবাকরের (Justice Vinod Dibakar) অভিমত।

বিবাহ সূত্রে স্ত্রীর মালিকানা বা স্ত্রীকে নিয়ন্ত্রণ করার একচ্ছত্র অধিকার স্বামী অর্জন করেন না। স্ত্রীর ব্যক্তিগত অধিকার, ইচ্ছাকে মর্যাদা দান লঙ্ঘিত হতে পারে না। স্ত্রীর নিজ অধিকার, ইচ্ছা থাকে। তার শারীরিক স্বাধিকারকে সম্মান করতে হবে। তা না হলে বৈবাহিক সম্পর্কের মূল ভিতটাই মারাত্মকভাবে ক্ষতিগ্রস্ত হয়। মন্তব্য বিচারপতির।

আরও পড়ুন: পুলিশকর্মীদের বদলির আবেদনও অনলাইনে! বড় ঘোষণা করল নবান্ন

তথ্যপ্রযুক্তি আইনের ৬৭ ধারা অনুযায়ী ২০২২ সালে মির্জাপুরে দায়ের হওয়া অভিযোগ খারিজের আবেদন স্বামীর।

আবেদনকারী অভিযোগকারীনির স্বামী। তাই এমন মামলা হতে পারে না। বিষয়টি আপসে মিটিয়ে নেওয়া যেতে পারে।

দ্বিতীয়ত, ওই ভিডিও তাঁরই তৈরি এবং তিনি ইন্টারনেটে তা দিয়েছেন এমন কোন প্রমাণ নেই। সওয়াল অভিযুক্তের।

দেখুন অন্য খবর: